**Suplement i Certifikatës për kualifikimin profesional,**

**NDËRTIM, Niveli IV në KSHK, referuar Nivelit IV të KEK**

**Individi është i aftë:**

* Tё hartojë një plan-bisnesi që lidhet me veprimtarinё ndërtuese të objektit.
* Tё kryejё llogaritje ekonomike qё lidhen me veprimtarinё ndërtuese të objektit.
* Të kryejë menaxhimin e burimeve njerëzore, materiale dhe financiare gjatë veprimtarisë ndërtuese të objektit.
* Të interpretojë, plotësojë dhe përgatisë dokumentacionet qё lidhen me veprimtarinё ndërtuese të objektit.
* Të zbatojë bazën ligjore që i referohet veprimtarisë ndërtuese të objektit.
* Të zbatojë parimet e etikës gjatë ushtrimit të veprimtarisë ndërtuese të objektit.
* Të zbatojë standardet teknike (ISO) në fushën e ndërtimit.
* Të zbërthejë planorganizimin e punimeve të ndërtimit të objektit.
* Të ndjekë zbatimin e punimeve në ndërtimin e objektit sipas grafikut të punimeve.
* Të zbërthejë planin e përgjithshëm e azhornuar të vendosjes së objektit.
* Të zbërthejë dhe përpunojë fletët arkitektonike dhe ato të detajeve të projektzbatimit.
* Të zbërthejë dhe përpunojë fletët konstruktive të projektzbatimit.
* Të lexojë fletët e instalimeve (hidrosanitare, ngrohjes, ventilimit, elektrike etj.) të
* projektzbatimit.
* Të ndjekë zbatimin e punimeve përgatitore në terrenin e objektit.
* Të ndjekë zbatimin e punimeve në objekt për konstruksionin mbajtës prej betoni të
* armuar.
* Të ndjekë zbatimin e punimeve në objekt për muraturën.
* Të ndjekë zbatimin e punimeve izoluese (hidroizoluese, termoizoluese dhe zëizoluese)
* në objekt.
* Të ndjekë zbatimin e punimeve në objekt për rifiniturën.
* Të ndjekë zbatimin e punimeve në objekt për sistemimin përfundimtar.
* Të bashkëpunojë për zbatimin e punimeve të instalimeve (hidrosanitare, ngrohjes,
* ventilimit, elektrike etj.) në objekt.
* Të ndjekë zbatimin e punimeve në objekt për vendosjes së dyerve, dritareve dhe
* ashensorëve.
* Të hartojë dhe plotësojë dokumentacionin teknik gjatë punimeve dhe pas përfundimit të
* tyre sipas faktit.
* Të përdorë teknologjinë e informimit dhe komunikimit EXCEL dhe AutoCAD.
* Të mbikëqyrë mirëmbajtjen e instrumenteve, veglave, pajisjeve dhe materialeve të punës në mjediset përkatëse.
* Të kryejë veprimet kryesore për të dhënë ndihmën e shpejtë.
* Të komunikojë me etikën e duhur në kuadrin e veprimtarive profesionale.
* Të zbatojë rregullat e sigurisë në punë dhe të mbrojtjes së mjedisit.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Ndërtim”, niveli IV në KSHK**,** referuar nivelit IV të KEK, e pajis individin me Certifikatën Profesionale të Nivelit dhe Suplementin përkatës të saj të këtij niveli, si teknik/menaxher i mesëm në këtë kualifikim profesional.

Ky arsimim i jep mundësi individit t’i drejtohet tregut të punës për t’u punësuar në ndërmarrje të ndryshme private/shtetërore që ushtrojnë aktivitet të profilit ndërtimor. Gjithashtu, individi mund të vetëpunësohet në kuadrin e një biznesi individual në fushën e ndërtimit, në profesionet: karpentier-hekurkthyes-betonist, murator-suvatues, shtrues pllakash, punimesh rrugore, etj. Po ashtu, në varësi të profilit ndërtimor të përftuar në nivelin e III-të të KSHK, referuar nivelit III të KEK, ai mund të punësohet në një biznes që operon në fushën e ndërtimit, në sektorët e mirëmbajtjes, në linjat e prodhimit të materialeve të ndërtimit, etj.

Përfundimin me sukses i kualifikimi profesional “Ndërtim”, niveli i IV në KSHK, referuar nivelit IV të KEK, e pajis individin me diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).